 **บันทึกข้อความ**

**ส่วนราชการ** กองคลัง สำนักงานเทศบาลตำบลช้างซ้าย

**ที่** สฎ / **วันที่** ตุลาคม 2562

**เรื่อง** การจัดทำแผนการดำเนินงานประจำปีงบประมาณ พ.ศ.2563

**เรียน** นายกเทศมนตรีตำบลช้างซ้าย

**เรื่องเดิม**

ตามบันทึกข้อความ ที่ สฎ 54401/1448 ลงวันที่ 24 ตุลาคม 2562 เรื่อง การจัดทำแผนดำเนินงานประจำปี งบประมาณ พ.ศ.2563

**ข้อเท็จจริง** กองคลัง ได้ดำเนินการสำรวจข้อมูล และรวบรวมข้อมูลโครงการในส่วนที่เกี่ยวข้อง จากเทศบัญญัติงบประมาณรายจ่ายประจำปี งบประมาณ พ.ศ.2563 รายละเอียดตามเอกสารแนบท้าย

**กฎหมาย/ระเบียบ**

1.ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติม (ฉบับที่ 2) พ.ศ. 2559 (ฉบับที่ 3) พ.ศ. 2561 ข้อ 26 การจัดทำแผนการดำเนินงานให้จัดทำตามระเบียบนี้ โดยมีขั้นตอนดำเนินการ ดังนี้

1.คณะกรรมการสนับสนุนการจัดทำแผนพัฒนาท้องถิ่นรวบรวมแผนงาน โครงการพัฒนาขององค์กรปกครองส่วนท้องถิ่น หน่วยงานราชการส่วนกลาง ส่วนภูมิภาค รัฐวิสาหกิจและหน่วยงานอื่นๆ ที่ดำเนินการในพื้นที่ขององค์กรปกครองส่วนท้องถิ่น แล้วจัดทำร่างแผนการดำเนินงาน เสนอคณะกรรมการพัฒนาท้องถิ่น

2.คณะกรรมการพัฒนาท้องถิ่นพิจารณาร่างแผนการดำเนินงาน แล้วเสนอผู้บริหารท้องถิ่นประกาศเป็นแผนการดำเนินงาน ทั้งนี้ให้ปิดประกาศแผนการดำเนินงานภายในสิบห้าวันนับแต่วันที่ประกาศ เพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อยสามสิบวัน

๒.ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติม(ฉบับที่ 2) พ.ศ. 2559 (ฉบับที่ 3) พ.ศ. 2561 ข้อ 27 แผนการดำเนินงานให้จัดทำเสร็จภายในสามสิบวันนับแต่วันที่ประกาศใช้งบประมาณรายจ่ายประจำปี งบประมาณรายจ่ายเพิ่มเติม งบประมาณจากเงินสะสม หรือได้รับแจ้งแผนงาน/โครงการจากหน่วยงานราชการส่วนกลาง ส่วนภูมิภาค รัฐวิสาหกิจหรือหน่วยงานอื่นๆ ที่ต้องดำเนินการในพื้นที่องค์กรปกครองส่วนท้องถิ่นในปีงบประมาณนั้นการขยายเวลาการจัดทำและการแก้ไขแผนการดำเนินงานเป็นอำนาจของผู้บริหารท้องถิ่น

**ข้อเสนอเพื่อพิจารณา**

เพื่อให้การจัดทำแผนการดำเนินงานของเทศบาลตำบลช้างซ้ายเป็นไป ตามระเบียบกระทรวงมหาดไทย และหนังสือสั่งการต่าง ๆ กองคลัง จึงได้รวบรวมโครงการพัฒนาที่ได้รับการอนุมัติงบประมาณรายจ่ายประจำปี งบประมาณ พ.ศ.2563 ตามแบบ ผด.02 ส่งให้ผู้ช่วยเลขานุการการจัดทำร่างแผนการดำเนินงาน ประจำปีงบประมาณ พ.ศ.2563 รายละเอียดตามเอกสารที่แนบมาพร้อมนี้

จึงเรียนมาเพื่อโปรดทราบ

(นางกาญจนาภรณ์ เวียงวีระ)

ผู้อำนวยการกองคลัง

-2-

(นายโอภาส เทพนวล)

ปลัดเทศบาล

(นายชูชัย อุดมศรีโยธิน)

นายกเทศมนตรีตำบลช้างซ้าย